09/03/2017 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
Acordo Xunta de Goberno 3/03/2017- Bases do progr. de subvencións para clubs deportivos da provincia, sen ánimo de lucro, con equipos ou deportistas que participen en competición federada de ámbito local, provincial, interprovincial ou autonómico, 2017

Na sesión celebrada o día 3 de marzo de 2017, a Xunta de Goberno acordou aprobar as Bases reguladoras do programa de subvencións para clubs deportivos da provincia, sen ánimo de lucro, con equipos ou deportistas que participen en competición federada de ámbito local, provincial, interprovincial ou autonómico durante o ano 2017, que se transcriben deseguido: Este programa vai dirixido aos clubs deportivos que conten con algún equipo ou deportista (no caso de deportes individuais) que participen en competicións oficiais federadas de ámbito local, provincial, interprovincial ou autonómico durante o ano 2017. O obxecto deste programa é financiar toda a actividade deportiva do club, non exclusivamente os gastos derivados da súa participación en competicións oficiais federadas de ámbito local, provincial, interprovincial ou autonómico. A realización do programa de actividades para a que se concede a subvención será de exclusiva responsabilidade da entidade, así como as obrigas fiscais e de Seguridade Social que delas se deriven. * Resolución do 26/03/2013, do Plan de contabilidade de pequenas e medianas entidades sen fins lucrativos. Poderán incluír os gastos das actividades de promoción deportiva, de formación e de participación en competicións oficiais e non oficiais de calquera categoría para estes clubs, non exclusivamente os gastos correspondentes a competicións oficiais federadas de ámbito local, provincial, interprovincial ou autonómico. Os gastos subvencionables para o desenvolvemento das actividades obxecto da subvención serán unicamente os gastos de carácter corrente e gastos de adquisición de materiais funxibles xerados pola realización das actividades deportivas; en ningún caso bens inventariables. Respecto dos gastos de transporte de materiais, de desprazamentos, de aloxamentos e manutención ou avituallamento, terán que estar directamente vinculados coa realización das actividades subvencionadas. Deberá acreditarse esta vinculación na memoria da actividade no trámite da xustificación. Poderán tamén ser gastos subvencionables aqueles de carácter xeral da entidade (persoal administrativo e gastos de subministracións, auga, luz, etc. ) que se adscriban directamente á realización da actividade subvencionada, co límite máximo do 13% dos gastos directos da actividade. Estes gastos teñen que especificarse motivadamente no orzamento, e deberán incluírse nos conceptos contables antes descritos. Os gastos de adquisición de bens inventariables. Os gastos de adquisición de bens destinados á venda. Os gastos derivados de viaxes de ocio. Os gastos financeiros. Os gastos derivados das atencións protocolarias (atencións persoais, comidas protocolarias, gastos en galas ou celebracións) Os gastos suntuarios. As subvencións deste programa son compatibles con outras subvencións, axudas, ingresos ou recursos para a mesma finalidade, procedentes de calquera administración ou ente público ou privado, nacional, da Unión Europea ou de organismos internacionais, sen prexuízo da obriga de comunicar á Deputación a súa obtención. Tamén son compatibles co programa desta Deputación FO103D do presente ano, como excepción ao establecido nas Bases reguladoras xerais da Deputación Provincial da Coruña. Ademais das exclusións expresadas na base 4 das Bases reguladoras xerais, non serán obxecto de subvención neste programa: As actividades culturais, de promoción económica, de servizos sociais e de turismo. Os grandes eventos deportivos singulares, que poidan ser obxecto de subvención a través do programa FO103D/2017.  Ser un club deportivo, sen ánimo de lucro, legalmente constituído, con domicilio fiscal na provincia da Coruña.  Estar inscritos no Rexistro de entidades deportivas da Xunta de Galicia.  Ter equipos ou deportistas (no caso de deportes individuais) en competicións oficiais federadas de ámbito local, provincial, interprovincial ou autonómico durante o ano 2017.  Velar pola protección da saúde dos seus deportistas, colaborar dentro do seu ámbito de actuación na prevención contra a dopaxe, a violencia e as condutas contrarias á boa orde deportiva. O prazo de presentación de solicitudes determinarase no anuncio de publicación da convocatoria deste programa no BOP da Coruña, a través do Sistema Nacional de Publicación de Subvencións. Ademais da documentación relacionada na base 7ª das Bases reguladoras xerais, os clubs que soliciten subvención por este programa teñen que achegar, de xeito telemático:  Memoria explicativa da actividade prevista para o ano 2017. O dito documento conterá, como mínimo, os aspectos que deseguido se expoñen: - Obxecto da subvención. - Descrición das competicións nas que participa o club, especificando as datas e lugares das probas ou partidos, número de participantes. - Descrición das actividades deportivas e sociais que realiza o club, así como a súa traxectoria deportiva. - Estrutura social do club, órganos de goberno, número de persoas asociadas, funcionamento, e instalacións onde desenvolven a actividade, indicando se son propiedade do club, alugadas, de titularidade municipal, etc. - Interese da proposta presentada, segundo o disposto na base 8.  Certificación expedida pola federación correspondente, na que conste a competición ou competicións nas que estea inscrito o club no ano 2017.  Declaración do nº de inscrición no Rexistro de Entidades Deportivas da Xunta de Galicia.  Declaración do nº de equipos ou deportistas (no caso de deportes individuais) en competicións de ámbito local.  Declaración do nº de equipos ou deportistas (no caso de deportes individuais) en competicións de ámbito provincial.  Declaración do nº de equipos ou deportistas (no caso de deportes individuais) en competicións de ámbito interprovincial.  Declaración do nº de equipos ou deportistas (no caso de deportes individuais) en competicións de ámbito autonómico.  Declaración do nº de modalidades deportivas diferentes incluídas na solicitude presentada.  Declaración do nº total de categorías base.  Declaración do nº licenzas federativas das que son titulares os equipos ou deportistas do club.  Importe da subvención solicitada, que non poderá superar o 80% do orzamento de gastos.  Declaración doutras subvencións concedidas ou solicitadas para o mesmo obxecto.  Declaración da utilización da lingua galega na realización do proxecto. No caso de que se solicite a autorización para concertar a execución total ou parcial das actividades con persoas xurídicas vinculadas, deberán indicar a epígrafe na que está inscrita no IAE e achegar a documentación de constitución da entidade para comprobar o seu obxecto social. Poderase requirir a entidade para que achegue cantos datos, documentos complementarios e aclaracións resulten necesarios para a tramitación e resolución do procedemento.  Coeficiente de financiamento derivado da solicitude: ata 20 puntos.  Nº de equipos ou deportistas en competicións de ámbito local: ata 5 puntos.  Nº de equipos ou deportistas en competicións de ámbito provincial: ata10 puntos.  Nº de equipos ou deportistas en competicións de ámbito interprovincial ou autonómico: ata15 puntos.  Nº de modalidades deportivas diferentes incluídas na solicitude presentada: ata 10 puntos.  Nº total de categorías base: ata 5 puntos.  Nº de licenzas federativas das que son titulares os equipos ou deportistas do club: ata 5 puntos.  Utilización da lingua galega na realización das actividades: ata 5 puntos.  Interese da proposta presentada: ata 25 puntos. Valoraranse, no informe técnico correspondente, os seguintes aspectos: - Calidade e solvencia técnica da proposta. - Actuacións dirixidas á captación e apoio a novas promesas do deporte. - Clasificación ou resultados obtidos nas competicións oficiais da tempada anterior. Ademais da documentación establecida nas Bases reguladoras xerais dos programas de subvencións dirixidas a entidades privadas (iniciativa social sen ánimo de lucro ou de carácter mercantil), da Deputación Provincial da Coruña, deberán achegar a seguinte documentación:  Memoria xustificativa da realización da actividade subvencionada e do cumprimento das condicións impostas na concesión da subvención, que conterá, como mínimo, os seguintes aspectos: actividades desenvoltas; temporalización; cuantificación e perfil dos participantes; resultados obtidos.  Acreditación da utilización do anagrama da Deputación da Coruña no material gráfico de difusión e na páxina web da entidade, e do emprego da lingua galega nos soportes de difusión das actividades subvencionadas. • Memoria xustificativa da realización da actividade subvencionada e do cumprimento das condicións impostas na concesión da subvención, que conterá, como mínimo, os seguintes aspectos: actividades desenvoltas; temporalización; cuantificación e perfil dos participantes; resultados obtidos. • Acreditación da utilización do anagrama da Deputación da Coruña no material gráfico de difusión e na páxina web da entidade, e do emprego da lingua galega nos soportes de difusión das actividades subvencionadas. • Facturas ou documentos equivalentes incluídos na relación clasificada de gastos. A Coruña, 3 de marzo de 2017 O PRESIDENTE O SECRETARIO Valentín González Formoso José Luis Almau Supervía